El full d'estils CSS 

Per què utilitzar un full d'estils 

Abans hem vist la utilitat de definir estils de text. Quan escriviu amb el processador de text, hi ha la tendència de modificar el tipus de lletra sobre la marxa. Modifiqueu la mida, el format, l'alineació i tots els atributs que aneu necessitant. Totes aquestes modificacions tenen sentit en textos curts, però, en textos que ocupen unes quantes pàgines, la feina pot resultar més feixuga, i correu el risc que us apareguin discordances indesitjades, és a dir, paràgrafs de text amb atributs diferents. 

A les pràctiques anteriors, heu après a agrupar propietats d'un text en un estil, però aquests estils només queden definits a la pàgina en què esteu treballant. Això vol dir que, si heu d'aplicar els mateixos estils a diferents pàgines de la vostra web, s'haurien de definir tots de nou. 

La solució és crear un fitxer, que anomenareu full d'estils CSS, vinculat permanentment a totes les pàgines de la vostra web. Dins aquest full, aneu afegint els estils que necessiteu per a capçaleres, títols, subtítols, paràgrafs, llistes numerades, etc. D'aquesta manera, aconseguireu que totes les pàgines de la vostra web mantinguin una uniformitat i que el seu manteniment sigui més còmode.

Es proposa de fer una web amb diferents pàgines enllaçades entre si que continguin un text llarg i un aspecte final semblant a l'arxiu webtext.htm. Per facilitar-vos la feina, s'han preparat els textos als arxius: roma1.rtf , roma2.rtf, roma3.rtf i roma4.rtf, que podreu copiar i enganxar o modificar lliurement. Però primer comenceu per crear un full d'estils on es defineixin els que necessiteu en el vostre treball. 

    

Desenvolupament de la pràctica

Des del menú Ventana, assegureu-vos que teniu visible l'opció Ocultar paneles. D'aquesta manera, podreu accedir a totes les finestres amb totes les eines. Si, pel contrari, està visible l'opció Mostrar paneles, voldrà dir que aquests estan amagats. També podeu prémer F4 per fer-los visibles. 

Localitzeu la finestra Diseño al conjunt de panells que es despleguen en fer clic a la fletxa.


Creeu una carpeta nova al vostre lloc web local i poseu-li el nom estils.

Desplegueu la finestra Diseño i creeu un estil nou. 

A la finestra emergent, poseu el nom del primer estil que voleu crear (de moment, el que correspon al títol de la pàgina). Deixeu marcat que aquest estil nou s'ha de crear en un full d'estils nou.

Deseu el full d'estils nou amb el nom webtext. L'extensió CSS es posa automàticament. 

  A partir d'aquí, començaran a aparèixer les finestres que us permetran definir els atributs del primer estil que contindrà i que heu anomenat Títol.   

Apliqueu els atributs següents:

Tipus:
Font: Arial, Helvetica, sans serif

Mida: 24 píxels

Estil: normal

Gruix: negreta

Color: #000000

Observeu que també permet definir un color de fons d'aquest text, o bé que aparegui una imatge a sota, però en l'exemple ho deixareu en blanc.

  

El bloc estarà definit per:
Separació entre paraules de 6 punts

Espai entre lletres de 4 punts

Alineació vertical: centrada

Alineació del text: esquerra 

Apliqueu i accepteu totes les finestres. 


El fitxer que acabeu de crear amb el nom webtext.css s'anomena full d'estils CSS, que conté un estil de text que donareu a tots els títols de totes les pàgines. A partir d'aquí, continueu afegint estils nous a aquest full.

  

A mesura que aneu afegint estils nous al full, podeu examinar el codi des de la finestra Diseño. 

Creeu els estils següents dins webtext.css, tal com heu fet abans amb l'estil Titol. Els estils nous que heu de crear s'anomenaran Titol2, i eltres nomd que defineixin l’estil. 

  


Les propietats de cadascun podrien ser aquestes: 

ESTIL
PROPIETATS

Titol2
Tipus


· Arial, Helvetica, sans serif

· Mida: 14 píxels

· Estil: normal

· Gruix: negreta

· Color negre: #000000


Bloc:


· Alineació vertical: centrada

· Alineació del text: esquerra

Text
Tipus


· Arial, Helvetica, sans serif

· Mida: 10 píxels

· Estil: normal

· Gruix: normal

· Color negre: #000000

nomspropis
Tipus


· Arial, Helvetica, sans serif

· Mida: 10 píxels

· Estil: normal

· Gruix: negreta

· Color negre: #000000

llistes_a
Tipus


· Arial, Helvetica, sans serif

· Mida: 10 píxels

· Estil: normal

· Gruix: normal

· Color negre: #000000


Bloc


· Mostrar: lista-elemento 


Posició


· Coloca: Sup auto; inf 4punts 


Lista:


· Tipus: alfa_minus

· Posició: exterior 

ressaltat
Tipus


· Arial, Helvetica, sans serif

· Mida: 10 píxels

· Estil: normal

· Gruix: negreta

· Color negre: #000000


Bloc


· Espai entre lletres: 2 píxels 

  

A l'escriptori, us apareixerà una pestanya amb el contingut del codi font de tots els estils que acabeu de definir.

Per acabar, deseu els canvis aplicats al full. 

      

En aquesta pràctica, heu creat una col·lecció d'estils que heu guardat a l'arxiu webtext.css.

En la pròxima pràctica, vinculareu aquest fitxer a diferents pàgines que hauran de tenir la mateixa uniformitat.

Aplicació d'un full d'estil CSS a diferents pàgines

A la pràctica anterior, heu creat un full d'estils CSS que conté els atributs que tindran les diferents seccions del text de diferents pàgines.

Creeu una carpeta nova amb el nom fulls estis i copieu a dins la carpeta estils, que heu fet a la pràctica anterior i que conté el full webtext.css. Entreu al Dreamweaver MX 2004 i creeu un fitxer HTML nou i deseu-lo, també, a la carpeta fulls estis amb el nom webtext.htm.

Copieu, també dins aquesta carpeta, la imatge fons.gif, que fareu servir de fons de pàgina.

Feu clic amb el botó dret del ratolí i editeu les propietats de la pàgina, o premeu Control + J:

Propietats del fons de pàgina 

Feu que els enllaços apareguin de color negre i canviïn a blau en passar el ratolí per sobre, i, en aquest moment, apareixeran subratllats.

[image: image8.png]Propiedades de la pigina

Cotegoris Vecuos
o
ot de oo | sl ave e depign) VB
Crcsbetos
Thicodteosin Tansto: &
insoen oo
o deviador I 200000 | Vs de st I 2000
Vi viskodos: [~ Viadosatves: [
o by [Senpro by v





Propietats dels enllaços 

Ja teniu totes les propietats bàsiques de la pàgina definides. Ara inseriu taules que delimitaran el text. 

Des del menú Insertar | Tabla, inseriu una taula d'una sola fila de 616 píxels d'amplada i sense contorn, i escriviu al seu interior: "L'educació romana". 

  

Inseriu un salt de línia amb l'objecte de text [image: image9.png]| =)



situat al panell Texto.

Aquest salt de línia tindrà una separació inferior a la d'un salt de paràgraf. També podeu escriure directament l'etiqueta <br> al codi font, tal com havíeu vist al primer mòdul. 

A sota d'aquest salt de línia, inseriu una taula nova de la mateixa amplada que l'anterior, però amb dues columnes i una sola fila. La columna de la dreta tindrà 160 píxels i la de la dreta, 451 píxels.

Abans d'escriure el text, heu de fer que aquesta pàgina utilitzi el full d'estils CSS que vàreu crear a la pràctica anterior. Recordeu que, prement sobre la icona [image: image11.png]


Adjuntar hoja de estilos, i seguidament des d'Examinar, localitzareu el fitxer webtext.css.

Si la importació d'aquest fitxer s'ha fet correctament, tindreu tots els estils a la finestra Propiedades, llestos per aplicar.

Ara ja podeu procedir a inserir el text a la columna de la dreta, que correspon a roma1.rtf, i aplicar els estils corresponents, com veureu aquí. Per estalviar-vos l'escriptura, podeu copiar i enganxar el text des del fitxer RTF a la web, i aplicar els estils a continuació. 

A la columna esquerra, escriviu els enllaços: 

INICI | INFLUÈNCIA GREGA | ENSENYAMENT PRIMARI | L’ENSENYAMENT SUPERIOR 

I, a la finestra Propiedades, escriviu el fitxer corresponent al vincle.

INICI -> webtext.htm

INFLUÈNCIA GREGA -> webtext2.htm

[image: image16.png]oo





ENSENYAMENT PRIMARI -> webtext3.htm

L'ENSENYAMENT SUPERIOR -> webtext4.htm

Si tot ha anat bé, la pàgina haurà de tenir un aspecte semblant a aquesta: webtext.htm 

La resta de pàgines les fareu, simplement, desant aquesta amb noms diferents. Després, canvieu el text. Per fer això, cal anar a:

Archivo | Guardar como: poseu el nom webtext2.htm. Aquest fitxer serà idèntic a l'anterior i només li heu de canviar el text de la columna de la dreta pel que teniu a roma2.rtf.

Feu el mateix per a cadascuna de les pàgines que queden inserint, respectivament, el contingut del text de roma3.rtf i roma4.rtf.

    

Amb un full d'estils CSS, aconseguiu donar la mateixa uniformitat al text de diferents pàgines relacionades.

